o
Lasten keidas Praise Club TV
1. Lasten tasolla
Tervetuloa Praise Clubin TV-studioon.
Tänään on hieman jännittävä päivä, -
sillä tämä on aivan ensimmäinen jaksomme.
Kerron hieman myöhemmin siitä, mikä Praise Club on.
Jos katselette studiotamme, -
niin huomaatte täällä olevan paljon soittimia.
Siitä voittekin päätellä, että täällä tulee olemaan musiikkia.
Arvasitte aivan oikein.
Nimeni on Krister ja olen ohjelman isäntä.
Tulemme näkemään erilaisia paikkoja ja -
tapaamaan erilaisia ihmisiä Praise Club -sarjassa.
Lisäkseni studiossa on kaksi muuta henkilöä, jotka tahdon esitellä.
He tekevät tärkeää työtä, jotta TV-ohjelma saadaan pyörimään.
Tässä on Hanna, joka on kuvaussihteerimme.
Hän huolehtii papereista ja ajankäytöstä, -
etten puhu liian pitkään tai liian lyhyesti.
Kameran takana on Tomas, -
joka ei voi kuvata itseään.
Hetkinen. Tomas, mene sinä tuonne eteen.
Missäs sinä oletkaan...
Tuossa.
Tältä hän näyttää.
Hän pitää huolen, että kaikki saadaan nauhalle.
Hanna ja Tomas ovat siis mukana.
Lisäksi täällä on kaksi muutakin henkilöä, tai oikeastaan hahmoa, -
jotka tulette tapaamaan. He ovat täällä sivussa.
He ovat Majros ja Åke.
Ja tapaatte heidät ensimmäistä kertaa nyt.
On niin hauskaa olla kanssanne Millainen ilo kupliikaan sisälläni
On niin hauskaa, hauskaa
Olen niin iloinen, että saan olla kanssanne joka päivä
"Vuorikiipeilijällä ei ole uskoa"
No mutta, hei vaan kaikille! Onpa hauska nähdä teidät.
Katso, Åke, ketkä ovat tulleet tänne.
Jo vain, katson koko ajan. Terve vaan!
Tallissa, tallissa me viihdymme.
Tallissa, tallissa tahdomme pysyä.
Ja toivon, että pyöränne ovat olleet mukavia!
Mukavat pyörät?
Niin, sellaiset kuten juhannus, joulu ja uusivuosi.
Ja itseasiassa kaikki lauantait ja sunnuntaitkin, olen ymmärtänyt.
Mutta en ole koskaan nähnyt yhtään sellaista.
Tarkoitat tietenkin pyhää!
Antakaa anteeksi. Åke käy ylikierroksilla, koska -
hän on juonut aivan liikaa kahvia.
Luuletko niin? Ettäkö ylikierroksilla?
Tiedätkö kenellä ei ole ylipäätään ollenkaan uskoa?
Jaa, kukahan sellainen voisi olla?
Miten oikein tarkoitat? Ei ylipäätään ollenkaan uskoa?
Joo, olen miettinyt tätä paljon. Ei ollenkaan uskoa, ei yhtään.
Aivan ilman uskoa.
Onko tämä arvoitus... Kivellä ehkä?
Ei aivan täysin väärin. Ei ollenkaan hullumpaa.
Mutta on kysymys suurista kivistä. - Suurista kivistä?
Kyllä, jättimäisen suurista.
Tarkoitatko vuoria? - Kyllä, oikein!
Vuorilla ei ole siis uskoa ylipäätään.
Sanoitko, että olet miettinyt tätä asiaa paljon?
Olen. Ei ole kysymys vuorista, vaan niistä, jotka kiipeilevät siellä.
Vuorikiipeilijät?
Tarkalleen! Vuorikiipeilijöillä ei ole uskoa ylipäätään.
Åke, voitko kertoa miksi vuorikiipeilijöillä ei ole uskoa.
En oikein tajua.
Jeesus sanoi opetuslapsilleen, että jos heillä olisi uskoa -
sinapinsiemenenkään verran, niin he voisivat sanoa vuorelle: -
Siirry täältä tuonne, ja se siirtyisi.
Ihminen voi siis siirtää vuoria, jos hänellä on uskoa -
sinapinsiemenen verran. Eikä se voi olla paljoa.
Tämän vuoksi vuorikiipeilijällä ei voi olla uskoa ylipäätään.
Sen sijaan, että vuorikiipeilijät siirtäisivät Hilamajan vuoren, -
he vain kipuavat ja kapuavat siellä. Se on tosi tyhmää.
Jotkut kierivät alas ja jotkut paleltuvat hengiltä.
Mutta vuori seisoo paikallaan.
Heillä ei vain voi olla uskoa ylipäätään, ihmisparoilla.
Himalaja. - Mitä?
Himalaja. - Niinhän minä sanoin. Hilamaja.
En olekaan koskaan ajatellut sitä tuolla tavalla.
Olet kyllä aika ovela.
Oletko sitä mieltä?
Uskon, että meillä useimmilla on omat näkymättömät vuoremme, -
joissa kiipeilemme ympäriinsä ja koetamme päästä ylitse.
Mietipä, jos voisimmekin sen sijaan viskata vuoremme mereen.
Niin voisimme. Silloin jäljelle jäisi vain laaksoja.
Ja siellä kasvaa ihanaa vihreää ruohoa.
Vuoren yli, alas laaksoon, vuoren yli, alas laaksoon, -
Vuoren yli, alas laaksoon -
tahdon seurata, kun Jeesus kutsuu minua.
Mitä ihmettä oikein laulan?
Laulat kai, että haluat seurata Jeesusta, -
kun hän kutsuu sinut vuoren yli.
Joskus meidän on kiivettävä sille hankalalle vuorelle.
Mutta mikä näkymä sieltä onkaan.
Ja mikä seurue! Vuorikiipeily Jeesuksen kanssa ei ole pahasta.
Ei. Se menee hyvin, vaikka onkin vähän vaivalloista.
Nyt maistuisi kahvi ja porkkanakakku. Hei vaan!
Viskatkaa vain mereen kaikki vuoret, joille ette aio kiivetä.
Tehkää niin. Hei hei ja voikaa hyvin!
Majros, luuletko että vuoret voitaisiin räjäyttää, jos ne -
ovat liian hankalia heittää mereen?
Oletko aivan varma, että tarvitset vielä lisää kahvia tänään?
No niin, nyt saimme tietää millaista on olla vuorikiipeilijä.
Seuraavaksi kerron, mikä Praise Club oikein on -
Praise Club TV:n ja TV-studion lisäksi.
Yksinkertaisesti sanottuna Praise Club on ryhmä ihmisiä, jotka -
kiertävät erilaisissa yhteyksissä järjestämässä lasten tilaisuuksia -
ja kertovat heille Jeesuksesta eri tavoin.
Aivan pian näette eräässä lasten tilaisuudessa kuvatun videon.
Ensin haluan kuitenkin esitellä hienon vihreän joukkuepaitamme.
Numero selässä ja alhaalla lukee Praise Club.
Etupuoli näyttää tällaiselta.
Tomas saa nyt kuvata hihaa lähempää, jotta näemme tämän jutun.
Mark. 10:14.
Se on Raamatun kohta Uudessa Testamentissa.
Markuksen evankeliumin kymmenes luku ja 14. jae.
Tässä kohdassa Jeesus on ulkona opetuslastensa kanssa -
ja saarnaa ihmisille.
Silloin ilmaantuu äitejä lastensa kanssa ja he tahtovat, että -
Jeesus siunaisi heidän lapsensa.
Opetuslapset alkavat työntää äitejä pois ja sanovat, -
että Jeesuksella on nyt tärkeämpiä asioita tehtävänään.
Tämä on yksi Raamatun harvoista kohdista, joissa Jeesus vihastuu.
Jeesus sanoo opetuslapsilleen: "Sallikaa lasten tulla minun tyköni, -"
"älkääkä estäkö heitä, sillä sen- kaltaisten on Jumalan valtakunta."
Näin sanoo siis Mark. 10:14.
Me Praise Clubissa pidämme tätä Raamatun kohtaa niin tärkeänä, -
että halusimme painaa sen joukkuepaitoihimme.
Lapset ovat tärkeitä Jumalan valtakunnassa,.
Heidän tarvitsevat tutustua Jeesukseen -
ja tulla opetuslapsiksi jo pienestä pitäen.
Näin Jumala tahtoo asian olevan.
Seuraavaksi pääsemme katsomaan lasten tilaisuutta.
Praise Club lasten tilaisuudessa
Olen yksinkertainen mies matkalla tässä maailmassa
Usein matkustan kaukaisissa maissa
Olen silloin turvassa, kun saan uskoa Jeesukseen
sillä hän pitää kädestäni kiinni
Vie minut kotiin, vie minut kotiin
Jeesus, Herrani, vie minut kotiin
Olen silloin turvassa, kun saan uskoa Jeesukseen
Ja laulan: Herrani, vie minut kotiin
Olenpa kotona tai poissa, Hän on kanssani joka päivä
Satoipa tai paistoi, Hän on täällä
Mitä ikinä elämä tuokaan, tahdon laulaa jotakin
Jeesus antaa ne laulut, jotka tarvitsen
Vie minut kotiin, vie minut kotiin
Jeesus, Herrani, vie minut kotiin
Mitä ikinä elämä tuokaan, tahdon laulaa jotakin
Mutta laulan: Herrani, vie minut kotiin
Praise Club kuuluu suomenruotsalaiseen -
Keidasliikkeeseen.
Keidasliike koostuu ihmisistä, joiden mielestä Raamattu on tärkeä.
He uskovat, että Jumala ja Jeesus ovat oikeasti olemassa.
Siksi järjestetään tapahtumia, joissa kerrotaan Jumalasta, -
rukoillaan ja lauletaan ylistyslauluja.
Keidasliike toimii myös Ruotsissa, Norjassa ja Tanskassa.
Keidasliikkeen kokoontumisissa lapsille järjestetään omaa -
ohjelmaa Lasten keitaalla, jota ylläpitää Praise Club.
Kyseessä ei ole vain lasten kokoontuminen, -
vaan teemme paljon muutakin.
Askartelemme, urheilemme ja leikimme -
riippuen siitä missä ja mihin vuodenaikaan kokoonnumme.
Lasten tilaisuuksissa on paljon lauluja, musiikkia ja tanssia, -
koska tahdomme koko kehollamme ylistää Jumalan hyvyyttä.
Sitten joku lukee hieman Raamattua, ja pohdimme sen merkitystä meille.
Raamattu ei ole vain historiankirja, -
vaan se on myös ohjekirja opetuslapsille.
On tärkeää tietää kuinka toimimme, kun olemme opetuslapsia ja -
tahdomme seurata Jeesusta.
Toisinaan näyttelemme korostaaksemme jotakin tärkeää.
Joskus joku kertoo rukousvastauksesta tai -
muusta tapahtuneesta.
Lopuksi rukoilemme kaikki yhdessä tai pienryhmissä.
Joskus meillä on rukousasemia, joilla jokainen saa käydä.
Voimme kirjoittaa anteeksipyyntö- lappuja ja kiinnittää ne ristille -
tai mennä halausasemalle ja tulla oikein kunnolla halatuiksi.
Vähän kuten Jeesus tekisi sinulle.
Järjestämme myös esirukouksia ja siunaamme.
Jos joku on sairaana, voitelemme hänet öljyllä, koska -
Raamatussa kehotetaan tekemään niin.
Me Praise Clubissa tahdomme, että kaikki lapset olisivat -
enemmän näkyvillä seurakunnassa.
Ja että kaikki aikuiset ymmärtäisivät kuinka tärkeitä lapset ovat, -
ja auttaisivat esimerkiksi pyhäkouluissa.
Lapset ovat yhtä kallisarvoisia kuin kuka tahansa.
Meidän aikuisten tulee opetella näkemään teidät Jumalan silmillä.
Raamattu kertoo, että Jumala käytti lapsia, kun oli kyse jostakin -
erityisen tärkeästä asiasta, jonka Hän tahtoi tehdä.
Uskomme, että Jumala yhä tänään puhuu lapsille ja käyttää lapsia, -
sillä te olette paljon parempia kuuntelijoita kuin me aikuiset.
Kotisivuiltamme löytyy lisätietoa meistä.
Osoite näkyy ohjelman lopussa.
Pyhä Isämme, pidä huoli lapsistasi
Kuule rukouksemme Sinä, joka kaiken näet
Pyhä Isämme, pidä huoli lapsistasi
Kuule rukouksemme, kun pyydämme
Pyhä Isämme, pidä huoli lapsistasi
Sinä, joka kaiken näet Sinä, joka kaiken annat
Sinä, joka kaiken teet Sinä, joka pystyt kaikkeen
Sinä, joka olet saanut voiton
Jeesus on paras nimi, jonka tiedän
Selaan täällä Psalmeja.
Täältä löytyy eräs toinen Raamatun kohta, -
jota me Praise Clubissa pidämme tärkeänä.
Se on niin tärkeä, että painoimme sen paitamme toiseen hihaan.
Tässä näette sen lähempää.
Psalmi 149:3.
Psalmit ovat itseasiassa juutalaisten laulukirja.
Tämä kyseessä oleva psalmi kertoo ylistyksestä:
"Ylistäkööt he karkeloiden hänen nimeänsä, -"
"soittakoot hänelle kiitosta vaskirummuilla ja kanteleilla."
Kuten huomasitte videoltamme lasten tilaisuudesta, -
laulumme sisältävät paljon liikettä.
Liikkeet ovat eräs tanssin muoto.
Uskon, että Jumala on antanut meille lihakset, jotta -
voisimme ylistää häntä koko kehollamme.
Ei ainoastaan suullamme ja äänihuulillamme, vaan -
myös käsillämme ja jaloillamme, ja muilla liikkuvilla jäsenillämme.
Nyt on musiikkivideon aika.
Esittelen ensin DVD-kotelon.
Tämä on DVD, jonka Praise Club teki joitakin vuosia sitten.
Sen nimi on Eteenpäin mars!
Kaikki ohjelmassamme esitettävät musiikkivideot löytyvät tästä.
Tänään katsomme Supersankarin, joka kertoo siitä, -
että Jeesus voi laittaa kaikki asiat kuntoon.
Video tulee nyt.
Supersankari
Mustanaamiolla on hieno puku
Mutta annapas tynnyri vettä, niin ei muutu se viiniksi
Tarzan voi uida maailman suurimman meren yli
Mutta Lasarus ei pysynytkään haudassaan
Kun Hämähäkkimies kiipeää, ovat hänen jalkansa vahvat
Mutta laitapas hänet veteen, ja hän uppoaa kuin kivi
Teräsmies lentää huippunopeasti
Muttei voi antaa anteeksi kaikkea pahaa, mitä olen tehnyt
Mutta tunnen sankarin, joka pystyy kaikkeen
Jeesus, olet supersankarini Jeesus, voit järjestää kaiken
Mikään ei ole liian hankalaa, mikään ei ole liian vaikeaa
Mikään ei ole liian vaivalloista, siksi laulamme:
Jeesus, olet supersankarini Jeesus, voit järjestää kaiken
Kun Batman on vauhdissa, loppuu ryöstely
Muttei ole hänellä voimia tyynnyttää myrskyn jylinää
Zorro suojelee niin, että kukaan ei pysy kärryillä
Mutta hänestä ei ole parantamaan sairaita
Kun Robin Hood antaa rahaa, juhlii koko kylä
Mutta hän ei voi antaa sokeille näköään
Indiana Jones on varmasti vahva monella tapaa
Mutta viisi leipää ja kaksi kalaa eivät saaneet ketään kylläiseksi
Mutta tunnen sankarin, joka pystyy kaikkeen
Jeesus, olet supersankarini Jeesus, voit järjestää kaiken
Mikään ei ole liian hankalaa, mikään ei ole liian vaikeaa
Mikään ei ole liian vaivalloista, siksi laulamme:
Jeesus, olet supersankarini Jeesus, voit järjestää kaiken
Alamme tulla ensimmäisen jaksomme loppuun.
Hanna, olemmeko muistaneet kaiken? - Kyllä, siltä vaikuttaa.
Haluan vielä lopuksi lukea Raamatun kohdan, joka kertoo erinomaisesti -
siitä, minkä kanssa me Praise Clubissa tahdomme työskennellä.
Sananlaskujen kirjan 22. kappale ja kuudes jae sanoo näin:
"Totuta poikanen tiensä suuntaan, -"
"niin hän ei vanhanakaan siitä poikkea."
Toisin sanoen, on hyvä tulla opetuslapseksi jo pienestä pitäen.
Tapaamme taas viikon päästä. Kiitos seurastanne!
Hei hei!
Suomennos: Anna-Kaisa Penttinen
Muutama sana aikuisille
Praise Club kuuluu suomenruotsalaiseen -
Keidasliikkeeseen.
Joukkomme koostuu noin 15 eri-ikäisestä nuoresta.
Nuorin on 16, vanhin päälle 50.
Liikumme erilaisissa yhteyksissä eri seurakunnissa, -
ja järjestämme lasten tilaisuuksia.
Kohdatessamme lapsia tahdomme opettaa heille kolme asiaa.
Ensinnäkin tahdomme lapsien oppivan ylistämään koko kehollaan.
Uskomme, että Jumala on antanut meille lihakset, ja -
jalat ja kädetkin voivat olla mukana kunnioittamassa Häntä.
Tahdomme lapsien myös oppivan luottamaan Raamattuun.
Siksi tahdomme tarjota hyvää Raamatun opetusta.
Uskomme, että koko Raamattu on Jumalan sanaa.
Lisäksi painotamme rukousta.
Rukoilemme yhdessä lasten kanssa, heidän puolestaan, ja -
tahdomme heidän oppivan myös rukoilemaan itse.
Tahdomme antaa heille työkalut omaa uskoa varten.
Toiseksi tahdomme inspiroida lastenohjaajia ja vanhempia.
Usein seurakunnissa lapsityö on sysätty yhdelle työntekijälle -
tai muutamille vapaaehtoisille.
Me uskomme, että opetuslapsen kasvattaminen on -
koko seurakunnan tehtävä.
Afrikkalainen sananlasku sanoo, että lapsen kasvattamiseen -
tarvitaan koko kylä.
Me uskomme, että opetuslapsen kasvattamiseen -
tarvitaan koko seurakunta.
Tällä tavoin tahdomme inspiroida lastenohjaajia ja vanhempia -
kehittämään seurakuntien lapsityötä.
Kolmanneksi valmistamme erilaisia materiaaleja kuten -
CD:eitä, DVD:eitä ja TV-ohjelmia.
Työkielemme on ruotsi.
Jos tahdot meidän vierailevan seurakunnassanne, -
älä epäröi ottaa yhteyttä.
Periaatteessa emme veloita mitään, -
ellei jonkun täydy ottaa virkavapaata päästäkseen mukaan.
Toivomme kuitenkin, että pystytte tarjoamaan ruoan ja yösijan.
On myös mahdollista tukea työtämme taloudellisesti.
Kotisivuiltamme löydätte tarkempaa tietoa siitä, -
kuinka ottaa yhteyttä tai tukea työtämme.
Toivomme, että voisimme kaikki auttaa toisiamme -
kasvattamaan lapsia seurakunnissamme.
Kiitos.